Le Eleminde de armonia sonde divise jndr'à ttre libbre: jndr'à 'u prime, inditolate Principii avènene esposte 'a definizione d'a scienze armoniche e le argominde sue, cumme 'a vôsce, acute e grave, indervalle, melodie, genere, suène e tonalità; jndr'à 'u seconde stè 'n'indroduzione filosofeche, 'na presendazione innovative de le caratteristiche de l'armonie, 'na pulemeche condre a l'esperte de meseche passate e tradizionaliste; 'u terze e urteme libbre accumenze cu l'approfunnemènde de le indervalle e se interrombe sus 'u stuezze 'nditolate Elementi.

Le raccolte combrennene oggette d'ause quotidiane e attrezze tradiziunale, testimonianze d'a vite rurale 'mbrà 'u XVI sechele e le prime anne cinguande d'u XX sechele, legate a le produziune tipeche d'u territorie mazzafrese. 'Mbrà chiste se stipane 'na presse d'u XVI sechele e 'nu frandoje a ttre macine d'u XVIII sechele.

'U jume jè pure canosciute ind'à lle pajèsere 'nglese cumme Yangtze (扬子江; ; Yángzǐ Jiāng o Yangtze Kiang). 'U nome Yangzi ère origgenariamènde ausate da le popolazzione ca javetavane le vanne d'u delte pe' innecare une de le rame prengepále suve. Tuttavije, p'u fatte ca ha state quiste 'u prime nome udite da le prime occidendale, ha state cchiù nnande rijalàte a totte 'u jume.

'A riserve jè costituite da l'omonime massarie cu 'nu nuclèe de trulle databbile a 'u XVIII sechele, cercunnate da 'a macchie mediterranèe e da vosche de leccio e fragne.

A 'u 'nderne sue se iacchie 'u Sanduarie d'a Madonne d'a Scale e cchiù de 200 nuclèe javetative de l'origgenarie villagge. 'A vanna nord se chiame ""Cape de Gravine"", a 'u quale segue 'a gravine dette ""Valle de le Rose"" ca se estenne a ovest d'u paese, 'nu tiembe chiamate Vallis Rosarum pa ricche vegetazione spodanèe ca recopre 'u 'ndere litte de l'andiche jume Patemisco.

Le navate de late sò recuperte da 'nu soffitte a capriate, 'nvece 'a navate de cendre ha state addurnate da 'nu soffitte a cascettune dette 'u ""ciele d'ore d'a Cattedrale"". 'U soffitte origgenale avenìe destrutte da 'nu asckuamende jndr'à nuttate de Natale d'u 1635. Quidde de osce a die, de noce, avenìe accumenzate da l'arcivescove cardinale Eggidie Albornoz e combletate da l'arcivescove Caracciolo; jndr'à 'u 1713 l'arcivescove Giuanne Battiste Stella 'u facìe fà d'ore a fuèche. Tène quarandotte riquadre 'mbrà le quale stonne 'ngastonate doje statue de legne ca raffigurane san Catavete e Marije 'Mmaculate.

'A chiesere tène 'na facciate ricche e jè a 'na sole navate cu altare laterale, cu tele de Dumineche Carella e de Vicinze Fato. 'U 'nderne jè decorate a stucche de colore avorie sus a sfonne azzurre fatte da Saverio Amodeo jndr'à 'u 1764. 'U pavimende d'u presbiterie jè de marme e a 'u cendre stè raffigurate l'andiche stemme de Mazzafre. Jndr'à 'u core stè 'nu splendide organe a mantice d'u 1768.